The Everly Brothers

**The Everly Brothers** je ime poznatog američkog rock, pop i country muškog dueta, koji je presudno utjecao na razvoj muzike u 20 stoljeću. Duet su osnovala braća; **Don Everly**, rođen kao **Isaac Donald Everly** ( 1. februar 1937, Brownie, Kentucky) i **Phil Everly**, rođen kao **Phillip Everly**, 19. januar 1939, u Chicagu, Illinois.

Braća **Everly** su razvili svoj specifični muzički stil, harmoničkog duo pjevanja (sa tercama) uz pratnju dviju akustičkih gitara. Oni su duet koji se najviše puta popeo na američke top ljestvice. Njihov zlatni period bilo je vrijeme 1957 - 1964 Neposredno su utjecali, svojim pjevačkim stilom na sastave poput Beatlesa, Beach Boysa Simon & Garfunkela i Bee Geesa.

## Početci karijere, pedesetih

Njihov otac gitarista - **Ike Everly**, vodio je radio programe na lokalnim radio stanicama; KMA i KFNF u gradu Shenandoah, u Iowi, tokom četrdesetih godina prošlog stoljeća, sa svojom ženom Margaret. Ike Everly je još kao djecu u program svojih emisija uključio svoja dva sina. Nastupajući sa ocem, braća su vrlo rano upoznali tajne industrije zabave. Čitavo svoje djetinstvo (do srednje škole) braća su nastupala sa majkom i ocem, kao - **Everly Family**. Svoj prvi singl snimili su 1956 godine pod nazivom "Keep A' Lovin' Me", koji je slabo prošao kod publike. Slijedeći njihov singl - "Bye Bye Love", postao je veliki hit (tu pjesmu je nakon njih, snimilo preko 30 muzičara, uključujući i Elvis Presleya), koji se vrlo brzo popeo na #2 američkih top ljestvica, iza Presleyeva "Let Me Be Your Teddy Bear". Ta pjesma, koju je komponirao bračni par; Felice i Boudleaux Bryant, postala je prva ploča Everlya prodana u preko milijun primjeraka. 
Braća su postala najbolje prodavana roba, diskografske kuće - 'Cadence Recordsa'. Nastavljajući raditi sa kompozitoriskim bračnim parom 'Bryant', ovaj raspjevani duet, izbacio je nekoliko hitova na američkom i britanskom tržištu lakih nota poput; "Wake Up Little Susie", "All I Have to Do Is Dream", "Bird Dog", "Problems" (Pop #2) i "('Til) I Kissed You" (Pop #4).

## Šesdesete
Braća su promijenila diskografsku kuću, i potpisali sa 'Warner Bros'om, i nastavili nizati hitove. Prvi hit za novu kuću bio im je - "Cathy's Clown" (u njemu su se braća Don i Phil, pojavili kao kompozitori) on se odmah popeo na vrh top ljestvica. Ova ploča prodana je u osam milijuna primjeraka, i postala njihova najbolje prodavana ploča. Slijedili su hitovi poput; "So Sad (To Watch Good Love Go Bad)" (1960.) (Pop #7), "Walk Right Back" (1961.) (Pop #7), "Crying In The Rain" (1962.) (Pop #6), i "That's Old Fashioned" (1962.) (Pop #9). U međuvremenu i njihova bivša diskografska kuća - 'Cadence Records', nastavila izdavati 'Everly Brotherse', pa su i sa njima imali hitove kao; "When Will I Be Loved" (kompozicija Phila Everlya) (Pop #8), i "Like Strangers"(Pop #40). Ubrzo po potpisivanju ugovora sa 'Warner Brothers', Everlyji su se razišli sa svojim dotadašnjim managerom Wesleyem Roseom, koji je otišao voditi diskografsku kuću - 'Acuff-Rose'. Zbog tog su ubrzo prestali surađivati sa kreatorima svojih najvećih hitova -bračnim parom Bryant, oni su ugovorom bili vezani uz kuću 'Acuff-Rose'. Everlyji su probali svašta da nadoknade taj gubitak, - radili sa novim kompozitorima, čak su i sami komponirali, ali im baš nije išlo - tako da je njihov posljednji veliki hit bio "That's Old Fashioned" iz 1962., nakon toga nisu se više uspjeli popeti na ljestvicu trideset najpopularnijih pjesama u Americi. Veće uspjehe imali su u Britaniji, Kanadi i Australiji.

U drugom dijelu šesdesetih, njihova zvijezda je stala blijedeti pred navalom grupa iz britanske invazije.

## Raspad Everly Brothersa

1970, 'Don Everly' je izdao svoj prvi album, koji nije izazvao nikakav interes kod publike. Nakon toga su braća odlučila 1971 da više neće nastupati zajedno, tad su ponovno promjenili diskografsku kuću, potpisavši za 'RCA Records'. Svoj oproštajni koncert, održali su 1973 u - 'Knotts Berry Farm' u Kaliforniji, na kojem je Phil Everly, razbio svoju gitaru i odjurio sa pozornice i ostavio Dona da sam dovrši koncert. Kasnije je Don izjavio da su se Everly raspali već prije deset godina, jer su tenzije među njima rasle do usijanja. Braća slijedećih deset godina uopće nisu razgovarala, a susreli su samo jedanput na pogrebu oca 1975 Oni istina nisu ni htjeli razgovarati o svom razlazu, kao ni jedan o drugom. Braća su 1983. obnovila svoju karijeru, albumom *[[On the Wings of a Nightingale]]* naslovnu pjesmu tog albuma komponirao je Paul McCartney, producent je bio Dave Edmunds. Ovaj album ih je vratio na američke i britanske ljestvice uspjeha. Nakon toga slijedio je veliki povratnički koncert u londonskom - Royal Albert Hallu 22. septembar 1983, na kojem su snimili live CD-om i film.

## Ostavština

Everly Brothersa su najprodavaniji muzički duet u historiji pop muzike sa 40 hitova.
 
* Everly Brothersi su izabrani u grupu od prvih deset muzičara koji su uvršteni u Rock and Roll kuću slavnih 2001. Na prigodnoj ceremoniji, koju je vodio Neil Young, - izrečen im najljepši kompliment - *ne postoji nitko u svijetu pop muzike koji nije pokušao bar malo imitirati pjevački stil braće Everly.*
* 1997., braća su dobila Grammya za životno djelo.

## Diskografija

### Singl ploče

## Literatura
* 1. ^ MacDonald, Ian (1997). Revolution in the Head: The Beatles' Records and the Sixties. Random House. . str. 293.

## Reference

## Vanjske veze

* Preminuo Fil Everli iz dueta „Everli braders“
* Everly Brothers na portalu Guitar tabs 
* Everly Brothers sredinom šesdesetih
* Country Music Hall of Fame and Museum